افغانستان سیاستچیلری، میلادی 5-6 فبروری تاریخلریده روسیه نینگ پایتختی مسکوده طالبان گروهی نینگ نماینده لری بیلن اوچره شوو اوتکزه دیلر.
روسیه نینگ کابل بویوک ایلچی لیگی تامانیدن بیریلگن بیاناتده، طالبان مسؤللری بیلن افغانستان سیاستچیلری اوچره شووی نینگ روسیه ده حیات کیچیره یاتگن افغانستان لیکلر تامانیدن ریجه لنگن لیگی بیلدیریلدی.
بو ملاقتگه افغانستان حکومتیدن نماینده قتنشمه یدی، فقط حزبلرنینگ نماینده لری بیلن بیر قطار سیاستچیلر قتنشه دیلر.
افغانستان تشقی ایشلر وزیرلیگی هم، افغانستان حکومتیدن نماینده اشتراک ایتمس لیگی بیلدیردی.
باشقه تاماندن افغانستان نینگ ایسکی جمهور باشلیغی حامد کرزی، اجتماعی ترماق آرقه لی نشر قیلگن پیامیده، مسکوده بولیب اوته دیگن اوچره شوونینگ طالبان بیلن تینچ لیک اوچره شووی اوچون ایلک آدیم بوله جگینی قید ایتدی.
کرزی، افغانستان خلقی نینگ تینچ لیک اوچره شوولریدن عملی آدیملر کوتگن لیگینی اورغوله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
